## D. Oppdrag etter ISRE 2400 - Forenklet revisorkontroll av regnskap

### D.1. Prosjektregnskap investering - forenklet revisorkontroll av regnskaper

Til ABC (fylkes-)kommune

####### REVISORS UTTALELSE VEDRØRENDE FORENKLET REVISORKONTROLL AV SLUTTREGNSKAP FOR INVESTERINGSPROSJEKT XX - ABC (FYLKES-) KOMMUNE

Vi har utført en forenklet revisorkontroll av sluttregnskapet for investeringsprosjekt xx som er avsluttet pr xx.xx.20x1 og viser en samlet investeringsutgift på kr. xxx. Prosjektregnskapet består av oppstilling over påløpte investeringsutgifter og tilhørende finansiering samt redegjørelse for 9 byggeprosjektets fremdrift. Regnskapsoppstillingen er utarbeidet av ledelsen i ABC kommune i samsvar med ABC (fylkes-)kommunes retningslinjer for prosjektregnskap og god kommunal regnskapsskikk og avsluttet i samsvar med kommunestyrets/fylkestingets vedtak om finansiering i sak xx/20x1.

######### Ledelsens ansvar for sluttregnskapet

Ledelsen er ansvarlig for utarbeidelsen av sluttregnskapet og for at det gir en dekkende fremstilling i samsvar med ABC (fylkes-)kommunes retningslinjer for prosjektregnskap og god kommunal regnskapsskikk og avsluttet i samsvar med kommunestyrets/fylkestingets vedtak om finansiering i sak xx/20x1, og for slik intern kontroll som ledelsen finner nødvendig for å muliggjøre utarbeidelsen av et sluttregnskap som ikke inneholder vesentlig feilinformasjon, verken som følge av misligheter eller feil.

######### Revisors oppgaver og plikter

Vår oppgave er å gi uttrykk for en konklusjon om sluttregnskapet. Vi har gjennomført vår forenklede revisorkontroll i samsvar med internasjonal standard for forenklet revisorkontroll (ISRE) 2400 Forenklet revisorkontroll av regnskaper (revidert) . ISRE 2400 (revidert) krever at vi gir uttrykk for en konklusjon om hvorvidt vi er blitt oppmerksomme på noe som gir oss grunn til å tro at regnskapsoppstillingen ikke i det alt vesentlige er utarbeidet i samsvar med det gjeldende rammeverket for finansiell rapportering. Denne standarden krever også at vi etterlever relevante etiske krav.

En forenklet revisorkontroll av regnskaper i samsvar med ISRE 2400 (revidert) er et attestasjonsoppdrag som skal gi moderat sikkerhet. Revisor utfører handlinger som primært består i å rette forespørsler til ledelsen og andre i kommunen, avhengig av hva som er relevant, og å gjennomføre analytiske handlinger, og evaluerer beviset som blir innhentet.

Handlingene som utføres ved en forenklet revisorkontroll er av et betydelig mindre omfang enn handlingene som utføres ved en revisjon i samsvar med International Standards on Auditing (ISA-er). Vi avgir følgelig ikke en revisjonsberetning om denne regnskapsoppstillingen.

######### Konklusjon

Basert på vår forenklede revisorkontroll er vi ikke blitt oppmerksomme på noe som gir oss grunn til å tro at regnskapsoppstillingen ikke i det alt vesentlige gir en dekkende fremstilling av sluttregnskapet for investeringsprosjekt XX, i samsvar med ABC (fylkes-)kommunes retningslinjer for prosjektregnskap og god kommunal regnskapsskikk og avsluttet i samsvar med kommunestyrets/fylkestingets vedtak om finansiering i sak xx/20x1.

26

NKRFs Revisjonskomité - Uttalelser og rapporter fra revisor i kommunal sektor